එම වෙඩි තැබීමෙන් බරපතල තුවාල ලැබූ කොස්ගොඩ තාරක ප්‍රතිකාර සඳහා රාගම ශික්ෂණ රෝහලට ඇතුළත් කර තිබුණා.එහිදි ඔහු මියගිය බවයි පොලීසිය සඳහන් කළේ. 33 හැවිරිදි වියේ පසු වූ තාරක පෙරේරා විජේසේකර හෙවත් කොස්ගොඩ තාරක කොස්ගොඩ - නෙල්ලිගස්ගොඩ ප්‍රදේශයේ පදිංචිකරුවෙක්.කොස්ගම, කොට්ටාව, මහරගම, අවිස්සාවේල්ල ප්‍රදේශවල සිදුවූ මනුෂ්‍ය ඝාතන 7 ක් ඇතුළු අපරාධ රැසකට සම්බන්ධ බවට අනාවරණ වී තිබෙනවා.මෙම අපරාධකරු අත්අඩංගුවට ගෙන රක්ෂිත බන්ධනාගාර ගත කර සිටි අතර පසුව වැඩිදුර පරීක්ෂණ සඳහා ත්‍රස්ත විමර්ශන කාර්යාංශය වෙත භාර දුන්නා.ඉන් අනතුරුවයි ඔහු වැඩිදුර පරීක්ෂණ සඳහා බස්නාහිර පළාත් උතුර අපරාධ කොට්ඨාශය වෙත රැගෙන එන්නේ.2018 වසරේ මාතර නගරයේ රන් භාණ්ඩ අලෙවිසැලක් කොල්ලකෑමේදී එය වැළැක්වීමට පැමිණි පොලිස් නිලධාරියෙකුට වෙඩි තබා ඝාතනය කිරීමේ සිද්ධියේ ද මොහු ප්‍රධාන සැකකරු වනවා.තවත් පාතාල කල්ලි සාමාජිකයෙකු වන පොඩි ලැසී නමැත්තා ඇතුළු පාතාල කල්ලි සාමාජිකයන් කිහිපදෙනෙකු සමග එක්ව ජනාධිපතිවරයාට, ආරක්ෂක ලේකම්වරයාට සහ බන්ධනාගාර නිලධාරින් පිරිසකට මරණ තර්ජනය කිරීමේ සිද්ධියේ ද මොහු ප්‍රධාන සැකකරු බවයි පොලීසිය සඳහන් කළේ.